《田舍杂兴怀长兄四首》
宋代·廖行之

去城靳靳路一驿，故岁迢迢今甫来。
桃李阴成真绿野，溪山清绝胜章台。
青衫手板徒劳尔，竹杖芒鞋亦快哉。
莫向红尘深著脚，而今毛鸷苦相猜。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。